Shaté Tantsukool

Shaté Tantsukool on suurim tantsuhuviharidust pakkuv asutus Tartu linnas.

Tantsukool asub Atlantise majas ning tegutseb läbi maja kahel korrusel. Kokku on 2020/2021 hooajal 36 tantsugruppi ning 16 tantsuõpetajat.

Shaté Tantsukool sai alguse aga 1997. aastal kui Krõõt Kiviste Miina Härma Gümnaasiumi (edaspidi MHG) 10. klassi õpilasena otsustas väikestele tüdrukutele tantsutunde andma hakata. Sellest aasta hiljem tekkis juba mitu gruppi ning nimeks saigi Shaté. 

Alustas tantsukool MHG aulas, sel ajal polnud isegi spordisaali. Hiljem liikus edasi Filosoofi tänavale ning alates aastast 2017 asub tantsukool Atlantise majas. Tantsukool on kasvanud väikesest 3 grupiga huviringist tantsuhuviharidust pakkuvaks tantsukoolis. 

Tantsukool on saavutanud häid tulemusi nii Eestis kui välismaal, on kaasa teinud erinevates projektides ning loonud isegi oma muusikali.

Praeguses Atlantise majas on Tantsukoolil 5 saali teisel korrusel ning all kasutada ka Alexela Loomelava blackbox. Tantsukooli kõige nooremate seas ehk mudilaste hulgas hakkavad grupid juba 3.eluaastast ning tantsulõbu jätkub ka täiskasvanutele.

Tantsukoolis on valida huviringi, põhiõppe ja süvaõppe vahel.

Tantsukooli õppesuunad:

Huviõpe 
Tantsuringid on mõeldud lastele ja noortele, kes tahaks küll tantsida, aga ei soovi ülemäära ressursse sellesse investeerida. Võib-olla meeldib lihtsalt tantsida, aga ei taha tingimata esineda. Tantsuringid keskenduvad puhtale tantsurõõmule.

Põhiõpe 
Põhiõpe on Shaté Tantsukooli õppekavajärgne suund, kus on erineva vanuse ja tasemega grupid. Käiakse Eesti-sisestel ja grupiga kokkuleppel ka välisvõistlustel, lisaks üldarendavatele tundidele valmib igal aastal ka üks võistlus-koreograafia.

Süvaõpe (alates 1. klass) 
Süvaõppe eesmärgiks on anda mitmekülgne ja laiahaardeline tantsuharidus, mis soovi korral võib kanda eelprofessionaalse õppe eesmärke. Õppekava hõlmab nii klassikalist, contemporary kui street tantsutehnikat, tantsuanalüüsi, teadmisi psühholoogiast ja füsioloogiast, lavameigi praktikat, aja- ja energiaplaneerimist jne. Ainekavasse mahuvad veel eri stiilide workshopid, akrobaatika vm arendavad tunnid, mida antud grupi peatreener selleks hooajaks grupile vajalikuna näeb. Lisaks üldarendavatele tundidele valmib igal aastal ka üks võistlus-koreograafia.

Shaté Showgrupp 
Shaté Tantsukooli all tegutseb ka Showgrupp, kelle põhiliseks fookuseks on tantsuprogrammidega esinemised, promotsioon ja ka eriprojektid. Ürituse meeldejäävaks tegemisel aitab Showgrupp alati! Kutsu meid esinema jõulupeole, sünnipäevale või muule üritusele!

Täiskasvanute hobiklassi tund 
Lisaks on Shaté Tantsukoolis võimalik osa võtta täiskasvanute hobiklassi tundidest – grupp Sunshine on mõeldud tantsunaudingu jagamiseks kõigile huvilistele olenemata varasemast tantsualasest ettevalmistamiseks ning on väga populaarsed tantsijate lapsevanemate seas.

Tantsukooli õppeastmed:

Algaste 
Lasteaialaste tantsuõppes on kesksel kohal mäng ja tantsurõõm. Koos avastatakse tantsumaailma, tehakse koos lihtsamaid harjutusi ning õpitakse ka lõbus kava esinemisteks. Tantsutundide käigus alustatakse tantsutehnika põhja kujundamist, paraneb musikaalsus, rütmitaju, rüht, koordinatsioon ja tantsuline mitmekesisus.

Algastme juures tegutseb ka gruppideülene programm “süvaõppe eelkursus”, mis seisneb intensiivsemas tantsutehnika lisatrennis üks kord nädalas.

Noorem aste 
1-4. klassile mõeldud gruppides muutub treening kestvuselt pikemaks, koreograafia on juba keerukam, tutvust tehakse eri stiilide spetsiifiliste sammude ja tunnetusega. Tantsutehnika elementidesse lisanduvad jõukohased hüpped ja pöörded. Fookuses on endiselt nii üldine kehakool ja rüht kui painduvuse arendamine.

Reeglina õpib iga grupp hooaja jooksul ühe arendava ja toreda kava, millega saadakse koos palju esinemis- ja ja võistluskogemusi.

Sharks II on nooremasse astmesse kuuluv poiste grupp, kus saab edukalt tegeleda tänava- ja showtantsu stiilidega.

Nooremas astmes on eraldi põhi- ja süvaõpe.

Keskaste 
5.-7. klassi tantsijate tantsutehnika arengu tagasisidestamine käib juba läbi arvestuste. Arvetsustel esitatakse kindlad elemendid, pöörded, hüpped või nende kombinatsioonid, mille soorituse kvaliteet kantakse sisse Tantsija Passi. Tantsutehnika lihvimiseks ja baasi tugevdamiseks kasutatakse õppekava sees ka intensiivseid balleti- ning iluvõimlemise tsükleid.

Keskastmes on samuti võimalik osa võtta nii põhiõppe kui süvaõppe tööst. Tantsud on mitmekesised ning aastate lõikes saavad tantsijad tuttavaks väga erinevate stiilidega: jazz, broadway, show, tänavatants, karaktertants, contemporary jne

Keskastme poiste grupp Sharks III keskendub küll peamiselt tänavatantsule, kuid need karismaatilised ning andekad noored tantsijad on valmis proovima ka kõiki muid stiile.

Vanem aste 
8.+ klassi ja täiskasvanud tantsijate jaoks Shatés on tantsusport ja -kunst saanud juba elu lahutamatuks osaks. Erinevatel gruppidel selles astmes on väga tugev grupi identiteet ning koos üksteist toetades püüeldakse oma grupi eesmärkide poole.

Tantsijatel on tugev sisemine motivatsioon arendada nii enda isiklikku tantsutehnilist taset kui mitmekesisust noore tantsuartistina, mis kokkuvõttes toob kaasa kogu grupi edukuse ja kõrged kohad võistlustel.

Vanemas astmed on eraldi põhi- ja süvaõpe.

Viited 

Tantsustuudiod